Punainen poro (1936)
Siellä on lunta ja tähdet hiiluu,
 Siellä ne pedrat laukkaa.
 Siellä se tuulee tunturituuli
 Ja siellä se pakkanen paukkaa.

 Siellä on reipasta Karjalan rahvasta,
 Siellä on yhteismieltä.
 Kollektiivisen toiminnan kautta ne
 Vastukset väistyvät tieltä.

 Siellä on pienessä suuren siemen,
 Kommuunin huomenkoitto,
 Karusta luonnosta, kaikesta puutteesta
 Yhteisvoimainen voitto.

 Onneksi olkoon, ”Punainen Poro”!
 Sosialismi on eessä.
 Sinne se vieköön Oulangan rahvasta
 Osuustoiminta-re’essä.

1926